TV7 JERUUSALEMMA UUDISED
Tänased teemad -
Araabiamaailma pahandab Egiptuse välisministri Iisraeli-meelsus
Hezbollah ähvardab Iisraeli rünnata
Osa palestiinlastest tahab Iisraeli vallutada
Palestiinlaste mufti sõnul on Jeruusalemm islamilinn
Iisrael tegi läbimurde nahavähi ravis
Galileast leiti Jeesuse aegne töökoda
TV7 Jeruusalemma Uudistest - Shalom!
Breaking Israel Newsi teatel
ajas Egiptuse välisminister Shoukry araabiamaailma raevu, kui ütles,
et Iisraeli tegevus pole palestiinlaste vastane terrorism.
Ynet Newsi teatel vastas Shoukry
välisministeeriumi väisanud tudengite küsimusele,
miks ei mõista Egiptuse valitsus
Iisraeli ja USA tegevust Lähis-Idas terrorismina hukka.
Shoukry sõnul võiks rääkida tugevama õigusest
ja miski ei viitavat Iisraeli sidemetele terrorismiga.
Shoukry kaitses Iisraeli kaitsetegevust perspektiiviga,
mille järgi johtub Iisraeli tugevus julgeoleku alal
Iisraeli rajamisest peale selle julgeolekut ähvardanud ohtudest.
Shoukry sõnul peab rahvusvaheline üldsus
terrorismi määratluse suhtes üksmeelele jõudma.
Israel Today teatel ähvardas Liibanoni terrorirühmitus Hezbollah
Iisraeli rünnata ja hävitada.
Rühmituse juhtkonnas oleva usujuhi Hashem Safieddine'i sõnul
on rühmitus nüüd võimeline maismaarünnakuks,
kuna seni on suudetud vaid Iisraeli rakette tulistada.
Safieddine'i sõnul on Iisrael lähemal oma maa kaotamisele kui iial varem.
Safieddine vihjas ühes teleintervjuus Hezbollah' usule,
et nad suudavad sügavale Iisraeli sisemaale tungida.
Breaking Israel Newsi teatel
paljastab Iisraeli ja palestiinlaste arvamusküsitlus,
et enamik iisraellastest ja palestiinlastest
toetab Iisraeli-palestiinlaste konflikti lahendamiseks
endiselt kahe riigi lahendust.
Uurimuses kaardistati üle 1000 palestiinlase ja iisraellase nägemusi
teoreetilise rahulepingu teemal ja nende arusaamu teineteise kohta.
Esitletud 9 artikliga rahulepingut
toetas 39 % palestiinlasi ja 46 % iisraellasi.
Lepinguvisand sisaldab Palestiina riigi demilitariseerimist,
Iisraeli taandumist 1967. a eelsete piiride taha
ning Jeruusalemma jagamist
palestiinlaste pealinnaks idaosas ja Iisraeli pealinnaks selle lääneosas.
Sekulaarsed Iisraeli juudid toetavad rahulepingut rohkem kui usklikud.
Enamik Iisraeli juute ja palestiinlasi
süüdistab teineteist eelmiste rahukõneluste nurjumises.
Süüdistamist esines rohkem usaldust ja hirmu puudutavais küsimustes.
Ligi 90 % palestiinlastest pidas Iisraeli juute ebausaldusväärseteks
ja ligi 70 % Iisraeli juutidest ei pea palestiinlasi usaldusväärseteks.
Rohkem kui pooled iisraellastest kardavad palestiinlasi,
kuid samas ei karda enam kui pooled palestiinlased iisraellasi.
12 % iisraellaste meelest tahab Iisrael ühendada Läänekalda
ehk Juuda ja Samaaria Iisraeliga ja palestiinlased sealt ära ajada.
Samas tahab vaid 10 % palestiinlastest vallutada Iisraeli
ja juudi rahva hävitada.
Israel Today teatel kuulutas
Palestiina omavalitsuse määratud Jeruusalemma mufti šeik Hussein,
et terve Jeruusalemm kuulub islamile ja araablastele
ning seda tuleb juutide vastu kaitsta.
Hussein kõneles al-Aqsa mošees
47 aasta eest toimunud austraallase süütamisrünnaku aastapäeval
ja õhutas kõiki piirkonna araablasi
Jeruusalemma Templimäge sisse piirama ning takistama juutide
ja teiste mittemoslemite pääsu pühapaika.
Husseini sõnul tõestab püha linna iga põrand, jäänus ja sentimeeter,
et see on islamistlik araabialinn,
mille juured on sügaval ajaloos ja kultuuris.
Tegelikult on Templimägi
olnud kaua enne islami sündi judaismi ülim pühapaik,
mis on selgelt dokumenteeritud Piiblis ja arvukates ajalooallikates.
Kaks päeva enne Husseini kõnet
eitas al-Aqsa mošees reedest palvust juhtinud šeik Ismail Nawahada
kõiki juutide ajaloolisi sidemeid Jeruusalemmaga.
Tema väitel ei tohi moslemid
juutidega nende linnavallutuses koostööd teha.
Israel Hayom teatab
Tel Avivi Ülikooli teadlaste läbimurdest melanoomi uurimises.
Teadlased selgitasid välja,
kuidas agressiivseim ja letaalseim nahavähitüüp inimkehas levib
ja kuidas seda peatada saab.
30 aasta vältel raporteeritud ja diagnoositud juhtumite arv kasvab
ning täna sureb maailmas melanoomi üks inimene iga 52 minuti tagant.
Aastate jooksul on melanoomi vastu arendatud arvukalt ravimeetodeid,
kuid tõelist antidooti pole veel leitud.
Tel Avivi Ülikooli uus uuring esitleb tõhusaid meetmeid
seda liiki vähkide tunnistamiseks ja ärahoidmiseks.
Mainitud revolutsiooniline uurimus avaldati ajakirjas Nature Cell Biology.
Iisraeli teadlased töötasid koos Saksa teadlastega.
Iisraeli Tervishoiuministeeriumi juht, kes samuti melanoomi põeb, loodab,
et uus idee viib võimalikult kiiresti uue, tõhusa ravimi valmistamiseni.
The Times of Israeli teatel leiti Galileast iidne kivitöökoda.
Arheoloogid kaevasid Naatsareti ja Kaana vahel asuvast liivakivikoopast
välja 1. sajandist AD pärineva töökoja,
kus vanasti toodeti samasuguseid kivinõusid nagu need,
milles Jeesus vee veiniks muutis.
Koopaõõnsustest leiti mitmeid pooleliolevaid kausse ja kruuse.
Einot Amitai on esimene Galileast leitud
1. sajandist pärinev kivitoodete töökoda.
Kuigi liivakivianumate tootmise kohta on leitud tõendeid ka mujalt Iisraelist,
siis üksnes Einot Amitaist leidsid arheoloogid nii kivimurru
kui töökoja, kus nõud valmistati.
Koobas leiti juba 2001. a,
kuid arheoloogid alustasid selle terviklikku uurimist
alles tänavu augustis.
Kivianumaid mainib Uus Testament Johannese evangeeliumis
Kaana pulma loos, kus Jeesus veest veini tegi.
Kaevetöid juhtinud Yonatan Adleri sõnul on võimalik ja isegi tõenäoline,
et Kaana pulma kontekstis mainitud suured kivianumad toodeti Galileas,
samasuguses koopas nagu Einot Amitaist leitud.
Lisaks asub koopa lähedal praegune Kfar Kanna linn,
mis on tunnistatud piibellikuks Kaana linnaks.
Need olid meie tänased uudised. Shalom ja kohtumiseni!
Tõlge: Monika Jaaguri